CELEX: 62015CA0070
Language: da
Date: 2016-07-07 00:00:00
Title: Sag C-70/15: Domstolens dom (Anden Afdeling) af 7. juli 2016 — Emmanuel Lebek mod Janusz Domino (anmodning om præjudiciel afgørelse fra Sąd Najwyższy — Polen) (Retligt samarbejde i civile sager — forordning (EF) nr. 44/2001 — artikel 34, nr. 2) — sagsøgte, der ikke giver møde — anerkendelse og fuldbyrdelse af retsafgørelser — begrundelse for afslag — manglende forkyndelse i god tid af det indledende processkrift i sagen over for en udebleven sagsøgt — begrebet »anfægte« — anmodning om adgang til appel — forordning (EF) nr. 1393/2007 — artikel 19, stk. 4 — forkyndelse af retslige og udenretslige dokumenter — frist for behandling af anmodningen om adgang til appel)

12.9.2016   
            
            
               DA
            
            
               Den Europæiske Unions Tidende
            
            
               C 335/12
            
         Domstolens dom (Anden Afdeling) af 7. juli 2016 — Emmanuel Lebek mod Janusz Domino (anmodning om præjudiciel afgørelse fra Sąd Najwyższy — Polen)
   (Sag C-70/15) (1)
   
   ((Retligt samarbejde i civile sager - forordning (EF) nr. 44/2001 - artikel 34, nr. 2) - sagsøgte, der ikke giver møde - anerkendelse og fuldbyrdelse af retsafgørelser - begrundelse for afslag - manglende forkyndelse i god tid af det indledende processkrift i sagen over for en udebleven sagsøgt - begrebet »anfægte« - anmodning om adgang til appel - forordning (EF) nr. 1393/2007 - artikel 19, stk. 4 - forkyndelse af retslige og udenretslige dokumenter - frist for behandling af anmodningen om adgang til appel))
   (2016/C 335/15)
   Processprog: polsk
   
      Den forelæggende ret
   
   Sąd Najwyższy
   
      Parter i hovedsagen
   
   
      Sagsøger: Emmanuel Lebek
   
      Sagsøgt: Janusz Domino
   
      Konklusion
   
   
               1)
            
            
               Begrebet »anfægte« i artikel 34, nr. 2), i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at det også omfatter anmodningen om adgang til appel, når fristen for at iværksætte ordinær appel er udløbet.
            
         
               2)
            
            
               Artikel 19, stk. 4, sidste afsnit, i Europa-Parlamentets og Rådets forordning (EF) nr. 1393/2007 af 13. november 2007 om forkyndelse i medlemsstaterne af retslige og udenretslige dokumenter i civile og kommercielle sager (forkyndelse af dokumenter) og om ophævelse af Rådets forordning (EF) nr. 1348/2000 skal fortolkes således, at det udelukker anvendelse af bestemmelserne i national ret vedrørende ordningen for anmodninger om adgang til appel, såfremt den frist for at indgive sådanne anmodninger til behandling, der specifikt er angivet i den meddelelse fra medlemsstaten, hvortil nævnte bestemmelse henviser, er udløbet.
            
         
      (1)  EUT C 171 af 26.5.2015.